ไฟแนนซ์ทูเดย์
&#8220;มีแต่วันนี้ที่มีค่า ไม่มีวันหน้าและวันหลัง&#8221;
17 ก.ย. 2555

“มีแต่วันนี้ที่มีค่า ไม่มีวันหน้าและวันหลัง”
...ขอแสดงความปรารถนาดีกับบรรดาข้าราชการกระทรวงการคลังจำนวน 59 ราย ที่เกษียณอายุราชการ ขอให้คุณงามความดีที่ทำไว้หนุนส่งให้ชีวิตหลังเกษียณประสบแต่ความสุข สุขภาพกายแข็งแรง สุขภาพจิตแจ่มใส ขณะเดียวกันก็น่าจะเป็นโอกาสของข้าราชการนับร้อยคนที่มีโอกาสก้าวขึ้นมาทำหน้าที่แทน
ข้าราชการระดับสูงของกระทรวงการคลังที่เกษียณในปีนี้ ประกอบด้วย เสาวนีย์ กมลบุตร รองปลัดกระทรวงการคลัง ที่ปัจจุบันเป็นประธานกรรมการ ธนาคารทหารไทย ช.นันท์ เพ็ชญไพศิษฏ์ ผู้ตรวจราชการกระทรวงการคลัง กรรมการธนาคารออมสิน วัฒนา เชาวสกู ที่ปรึกษาด้านพัฒนาอสังหาริมทรัพย์ กรมธนารักษ์
กรศิริ พิณรัตน์ รองอธิบดี รักษาการในตำแหน่งที่ปรึกษาด้านพัฒนาระบบควบคุมทางศุลกากร ธนัท สุวัธนเมธากุล รองอธิบดีกรมศุลกากร
สุรพล สุประดิษฐ์ ที่ปรึกษาด้านการพัฒนาและบริหารการจัดเก็บภาษี กรมสรรพสามิต กรรมการ บริษัท ผาแดงอินดัสทรี่ เอกศักดิ์ โอเจริญ ที่ปรึกษาด้านพัฒนาระบบควบคุมทางสรรพสามิต กรรมการธนาคารอิสลามแห่งประเทศไทย
อัษฎางค์ ศรีศุภรพันธ์ ที่ปรึกษาด้านยุทธศาสตร์การจัดเก็บภาษี กรมสรรพากร จำรัส แหยมสร้อยทอง รองอธิบดีกรมสรรพากร มือดีผู้รู้เรื่องฉาวในคดีภาษีหุ้นชินคอร์ป พนอศรี ถาวรเศรษฐ์ รองผู้อำนวยการสำนักงานเศรษฐกิจการคลัง กรรมการธนาคารเอ็กซิมแบงก์ ไพรินทร์ ศรีศุภวินิจ ผู้อำนวยการสำนักงานนโยบายการคลัง